
PUT DUHOVNOG SAVRŠENSTVA BR. 8 


Kartuzijanac 


TKO SU I KAKO ŽIVE KARTUZIJANCI 


ZAGREB 2007. 


Predgovor drugom izdanju 


Dragi brate i sestro u Isusu Kristu, u ruci držiš malu 
knjižicu koja govori o kartuzijanskom redu koji je toliko 
zaslužan, iako u skrovitosti tišine, pokore i kontemplacije, u 
povijesti Katoličke Crkve i svijeta. Prvo izdanje pod istim 
naslovom izdala je Kartuzija Pleterje 1970. g. Mi smo nakon 
čitanja ostali — zadivljeni — jednostavnošću, = ozbiljnošću, 
trezvenošću i ljubavlju koja je utkana u pisanje ovih redaka i 
duhovno se obogatili. Iste ili slične učinke knjižica je ostavila i 
na osobe kojima smo je dali na čitanje u fotokopiranom 
obliku. 
traženja informacija o životu najstrožih redovnika u Katoličkoj 
Crkvi, nego ući kao u jedan razgovor, doduše u pisanom 
obliku, s kartuzijancem koji želi govoriti o životu potpunog 
predanja Bogu. Monah kroz govor o svome redu bez 
okolišanja govori o mogućim poteškoćama kao i ljepotama 
Božjeg poziva te sredstvima duhovnog rasta i ustrajnosti, što 
na način u skladu sa staleškim dužnostima je važna pouka 
svim vjernicima. 

S radošću konstatiramo da je u Kartuzijanskom redu i 
Kartuziji Pleterje bilo više Hrvata a i danas ih ima, pa neka 
ova knjižica bude jedan mali znak njihove povezanosti s 
Crkvom u narodu iz kojega potječu, kao i poticaj onim 
Hrvatima koji imaju poziv na kontemplativni monaški život da 
se spremno odazovu. Ovaj današnji svijet kao i naš narod ima 
puno velikih i urgentnih potreba, ali držimo da je najveća i 
najvažnija od svih ona za Bogom kao i za Njemu posvećenim 
ljudima koji u molitvi za sebe i druge odgovaraju na Božju 
ljubav te tako pribavljaju Božji blagoslov ovome izranjenom 
svijetu, 


Držali smo da bi objavljivanje ove knjižice bilo korisno 
hrvatskim vjernicima te smo stupili u kontakt s Kartuzijom 
Pleterje i uz suradnju s njima ostvarili drugo izdanje. Činilo 
nam se prikladnim da za drugo izdanje mi priredimo mali 
dodatak s nekoliko tekstova sv. Brune kao i molitvu svetom 
utemeljitelju kartuzijanaca. 

Dao Bog, Majka Božja i zagovor sv. Brune da objavljivanje 
ove knjižice donese obilje milosti i duhovnih plodova u 
hrvatskom narodu. 


B. D. Marija od krunice — Kraljica svete krunice 
- 7 listopada 2007. 


p. Miljenko Sušac s.m.m. > misionar monfortanac 


1. OSNUTAK KARTUZIJANSKOG REDA 


Začetnik kartuzijanskoga života jest sv. Bruno, koji se 
rodio oko g. 1030. u Kolnu. Već u ranoj mladosti otišao je 
Reims u Francuskoj. Taj je grad tada bio na plasu zbog svoje 
visoke škole, u koju su dolazili studenti iz čitave zapadne 
Evrope. Tu je Bruno odlično završio bogoslovske studije ie 
uskoro i sam postao profesorom i kanonikom. 

Nakon smrti blagog reimskog biskupa Gervaisa (Žerveja) 
došao je na taj položaj putem simonije (tj. kupnjom crkvenih 
časti) nevrijedni biskup Manasija. Prilike u biskupiji potpuno 
se promijenile - među ovcc nije došao pastir, nego je provalio 
vuk. Manasija, koji je naslućivao u Bruni svoga protivnika, 
pokušao je učenog i svetog muža tako pridobiti za sebe, da pa 
je imenovao za svog kancelara. Ali se Bruno nije dao 
potkupiti, prozreo je lažnoga sljeparskoga biskupa i navijestio 

mu odlučnu borbu u kojoj je doduše morao mnogo pretrpjeti, 
no konačno je ipak potpuno pobijedio. Manasija se morao 
povući, a na njegovo mjesto imao je doći Bruno. Ali je svetac 
nosio pred sobom drukčiji ideal: ostaviti sve i u potpunoj 
samoći služiti jedino Bogu. 

To Bruno i učini te oko 1082. g. razdijeli svoje imanje 
siromasima i ode sa još dva prijatelja za božjim pozivom. 
Najprije pokuša živjeti pustinjački nedaleko benediktinske 
opatije Molesmes. 

No Bruno uskoro uvidje, da tamo neće moći ostvariti svog 
pustinjačkog ideala. Odijeli se dakle od drugova i ode prema 
Grenoblu, gdje se nadao, da će mu ondašnji sveti biskup Hugo 
pomoći da nađe prikladno mjesto. Usput mu se pridruži još 
šest novih drugova. Kad oni jednoga jutra osvanuše pred 
biskupom te mu izraziše svoju želju, on ih odmah shvati: 
one je noći naime u snu vidio mjesto, do kojeg mu je 
pokazivalo put sedam zvijezda, i gdje je sam Bog gradio sebi 
stan. Hugo je u želji svojih posjetilaca uvidio prst Božji. 
Odveo ih u dofinejska brda, gdje je u 1200 m visokoj 
Chartreuse upoznao mjesto koje je gledao u snu. 

Bilo je to oko blagdana sv. Ivana Krstitelja, uzora 
pustinjaka, negdje oko 1084. g. Pustinjaci uskoro sagradiše 
Majci Božjoj posvećenu crkvicu, oko nje pak pustinjačke 
kućice - ćelije, povezane zajedničkim hodnikom. Daleko od 
svijeta 1 njegove buke posvetiše se ovdje u potpunoj samoći 
svim srcem kontemplativnom promatranju. Umjereni Bruno 
bio je i u tome svima uzor i njegov je život bio nepisano 
Pravilo prvih kartuzijanaca. 

Nakon šest godina otprilike pošalje Bog prvu tešku kušnju 
mladoj redovničkoj obitelji. Papa Urban II. pozva Bruna u 
Rim, jer ga htjede imati za svoga savjetnika. S bolju u srcu 
Bruno se pokori, premda uvidje, kako je njegovo životno djelo 

na kocki. Njegova naime subraća nisu se usudila živjeti bez 
njega, koji im bijaše i otac i majka. 

Ali Gospodin, koji nas nikad ne kuša iznad naših sila i koji 
se u velikodušnosti ne da nadmašiti, ne htjede da već u 
počecima propadne red, koji će biti suvremen u svako doba, 
kao što će u sve dane biti suvremena molitva i žrtva, kojoj se 
taj red posvećuje u samoći. 

Papa upozna, kako će imati od pustinjaka više koristi u 
njegovoj samoći nego na svom dvoru. Dopusti Bruni, da ode 
opet onamo, kamo ga vuklo srce - u samoću. Nije doduše 
dopustio da se vrati u Chartreuse, ali se smio sa učenicima, 
koje je počeo i u Italiji okupljati oko sebe, nastaniti u samoći 
Santa Marija della Torre u Kalabrijii, gdje je svetački umro 6. 
listopada g. 1101. 

Brunina žrtva zadobila je kod Boga milost i za njegove 
drugove, koji nakon njegovog odlaska ostaviše Chartreuse. 
Bog im je posvuda raspršenima dao milost prave spoznaje i 
velikodušnosti. Još za vremena Brunina boravka u Rimu vratili 
su se i pod vodstvom Brunina nasljednika Landuina nastavili 
život, kako ih je naučio Bruno, žrtva oca kartuzijanaca, koji je 
žrtvovao u bezuvjetnoj poslušnosti Kristovu namjesniku ono 
što mu je bilo najdraže, zazivala je na njegove sinove uvijek 
nove milosti. 

Iz malog zma, zasađenog zaštitom Majke Božje visoko u 
dofinejsikim brdima, naraste i raširi se po svoj Evropi golemo 
stablo kartuzijanskog reda, koji je nekoć brojio preko 200 
samostana te ga nije više nikada nestalo unatoč svim olujama, 
koje su kroz stoljeća prohujale preko njega. Premda naše doba 
nije sklono kontemplativnom životu, ima ipak i u njemu - 
možda više, nego što bismo očekivali - odvažnih mladića i 
djevojaka (kartuzijanski red ima i svoju žensku granu), koji 
odluče nasljedovati onaj dio Kristova života, kome je 

Gospodin posvetio najveći dio svog bivanja na svijetu: trideset 
Bodina sakrivena života u Nazaretu. Tko bi se usudio misliti, 
da je ijedan trenutak njegova života među nama bio neplodan? 
Pa i inače je u sporu između aktivizma Marte te kontemplacije 
Marije već davno odlučio sam Spasitelj svijeta: »Marta, 
Marta, brineš i uznemiruješ se za mnoge stvari, ali je samo 
jedno potrebno. Marija je izabrala bolji dio, koji joj neće biti 
oduzet.« (L.k 10,41,42). 


2. CILJ I SMISAO KARTUZIJANSKOG ŽIVOTA 


Premda sv. Bruno sam nije napisao pravila kartužijanskog 
reda - to učini tek njegov peti nasljednik, prior Velike 
Kartuzije Guigo - ipak se u kartuzijanskim pravilima još danas 
osjeća umjerenost osnivača kartuzijanskog života. Kad je 
polagao temelje svojoj redovničkoj zamisli, htio je izbjeći 
klisure kako eremitsko - pustinjačkog tako i zajedničkog 
samostanskog, cenobitskog života. 

U kartuziji se doduše naglašuje najviše samoća i šutnja, ali 
sv. Bruno nije htio kod toga prenapeti luk. Kartuzijanska 
samoća mudro je povezana sa zajedničkim duhovnim djelima, 
zajedničkim odmorima u nedjelje i blagdane, te sedmično 
duljom šetnjom. Svrha otaca i braće jest zajednička: što tješnje 
sjedinjenje s Bogom u ljubavi, kontemplacija. 

Svi propisi kartuzijanskih pravila, sav način kartuzijanskog 
života upravljen je prema toj svrsi, premda nije nužno da oni 
koji ga _ održavaju, — doista — postignu — kontemplaciju. 
Kontemplacija je dar, koji Božja Providnost daje, ako i kome 
hoće. Zato može biti dobar kartuzijanac i onaj, koji doduše 
nema kontemplacije, ali sa svoje strane česlito uznastoji živjeti 
u duhu kartuzijanskih pravila. A to je duh pokore i molitve, 


dvaju elemenata koji danas u kršćanskom životu nažalost gube 
na važnosti. 

Kartuzijanci nastoje i u promijenjenom svijetu ostati vjerni 
kršćanstvu, koje usprkos svim pokretima jest i ostaje vjera 
križa. Pravi kartuzijanac može biti samo čovjek žive vjere, iz 
koje mora crpsti hranu sav njegov duhovni život. 

Vjera mora upravljati sve njegovo djelovanje do časa, kad 
će zamijeniti gledanje iz vjere gledanjem oči u oči. U 
otajstvenom tijelu Kristovu - Crkvi - mora posrednik milosti 
biti duboko ponizan čovjek, koji mora i pošto je sve učinio, 
biti svjestan, da je samo »bijedan sluga« (Lk 17.10). 

Ta kartuzijanac u svojoj samoći nikada ne može vidjeti 
uspjeh svoga rada, i tako je očuvan od ne baš rijetkih taštih 
misli, kojima čovjek sebi pripisuje ono, što je bilo jedino dar 
Onoga od koga dolazi svako dobro. Ne vidi premda zna, da se 
i u nadnaravnom redu ništa ne gubi: nijedan zaziv, nijedna, ma 
bilo kako beznačajna žrtva, koju učinismo iz ljubavi prema 
Bogu. 

Možda je na dalekim otocima Tihog oceana klonula među 
gubavcima zapuštena sestra misionarka, kad li iznenada osjeti 
u sebi opet nove snage. Možda je nakon dugih godina daleko 
od Boga izašla iz ustiju umirućeg neprijatelja Crkve ponizna 
molba: »Isuse moj, smiluj mi se ...« Možda... 

Jednom u vječnosti kojoj se približavamo svakim kucanjem 
srca, svakim dahom svi, svi bez iznimke, vidjet ćemo, kome 
dugujemo ovo ili ono, što sada ne razumijemo. Možda staroj 
ženi, koju su svi zapustili, a koja moli krunicu na svom 
krevetu u potkrovlju. 

Možda priprostim kartuzijanskim redovnicima, koji su se iz 
noći u noć okupljali oko Isusa u svetohraništu ie s Njime i po 
njemu zazivali Oca na nebesima, neka oprosti i pomogne, neka 
bude milostiv i neka usliši. 

Njihov je apostolat širok 1 sveobuhvatan: za Crkvu i 
svećenike, posebice za njihove najdraže, za dobročinitelje 1 za 
one koji ih progone, za one koji lutaju daleko od kuće očeve te 
za ponižene i povrijeđene, za sve koji nemaju kruha, za 
bolesne i za one koji pristupe pred Božji sud, kome nitko ne 
može izbjeći, za one koji imaju vlast kako bi shvatili da je 
imaju odozgo za upravljanje prema Božjim zakonima, 

] još za braću i sestre, a svi smo braća 1 sestre, koji već 
pođoše iz ovog života, neka im se Onaj, koji im se jedini može 
smilovati, doista smiluje te im udijeli vječni mir. 

Za njih u kartuziji mnogo mole. Čudnovata je tajna života, 
ta vječna borba između dobra i zla. Zato su kartuzijanci u 
našem životu potrebni, - možda više nego ikada, - jer danas 
svijet malo moli. A kartuzijanci mole mnogo 1 provode 
pokornički život. «Taj se rod ne izgoni drukčije nego molitvom 
i postom.« (Mi 17,21). 

Ali, zar nije takav život za današnjega čovjeka odviše 
tvrd? Samoća nikada nije bila za većinu ljudi. U kartuziji je 
doduše sve isprepleteno zajedničkim životom, ali 1 taj ni 
izdaleka ne bi prijao većini. No ljudi srednje jakog zdravlja, 
priproste duše i ujedno ljudi žive vjere, kad bi ih Bog pozvao 
osjetili bi bez sumnje da su kod kuće. 

Brunin duh umjerenosti još i danas prožima kartuzijanska 
pravila, koja ne traže od čovjeka ništa pretjerano - čak to i 
strogo zabranjuju - i pomažu onima koji ih vjerno provode, 
prije svega, da postignu mir srca, kakav svijet ne poznaje i ne 
može dati. 

Dokaz za umjerenost kartuzijanskog života jest i to, da 
kartuzijanci dostižu razmjemo visoku starost - osamdeset 
godišnjaci među njima nisu nikakva rijeikost. 

3. KRATAK OPIS PLETERJA 


Pleterje leži 3 km od Šentjemeja u Dolenjskoj, otprilike na 
pola puta između Ljubljane i Zagreba, na podnožju šumovitih 
Gorjanaca. Sve kartuzije nalaze se, koliko je moguće u 
samoći, koja neka potpomogne tihi samotni život. S jedne 
strane okružuju samostan zelene gorjanske šume a s druge 
strane vinogradi i livade. 

Samostan okružuju otprilike tri kilometra duge zidine, koje 
ga dijele od vanjskog svijeta -kartuzija je svijet za sebe. Do 
glavnog ulaza dovodi lijepa asfaltirana cesta. Desno od ulaznih 
vrata stoji Majci Božjoj posvećena vanjska kapela u koju 
imaju pristup i ženske osobe. Lijevo od ulaza stoji gostinjac za 
obitelji monaha. S onu stranu glavnog ulaza nalazi se naime 
klauzura. Samostan se ne može posjetiti. 

Iz prostranog predvorja iza glavnih vrata dolazi posjetilac 
na prostrano takozvano časno dvorište. Usred dvorišta nalazi 
se zgodan vodoskok i znamenit sunčani sat pomoću kojega 
možeš odrediti vrijeme na različitim dijelovima svijeta. A 
naokolo dižu se samostanske zgrade. U donjim prostorijama 
nalaze se skladišta i radionice - kartuzija je naseobina za sebe, 
- a gore stanovi braće. Svuda vlada šutnja, koju od vremena na 
vrijeme prekida kucanje sata na tornju i nekoliko puta na dan 
zvono, što uređuje duhovni život tih ljudi samoće. 

Iz časnog dvorišta vode široke kamene stepenice u lijepu 
romansku samostansku crkvu. Iznad oltara od bijela mramora 
diže se u pozadini golem drvorez, što predstavlja presveto 
Trojstvo i Gospu, koja posreduje milosti pleterskoj kartuziji. 
Djelo je to Meštrovićeva učenika Škarpe. 

S obje strane stoje u crkvi uza zidove dugačke krasno 
izrezbarene korne klupe, gdje se tri puta na dan, a nedjeljom i 
blagdanom pet puta okupljaju monasi oko Krista u 

svetohraništu. Uvijek iznova vapije svećenik, koji predmoli 
kroz tjedan: »Deus, in adiutorium meum intende - Bože, u 
pomoć mi priteci!« Uvijek iznova zbor odgovara: »Domine, ad 
adiuvandum me festina! - Gospodine pohiti, da mi pomogneš!« 
Redaju se psalam za psalmom, noć za noćima, dan za danom. 
»Na zidine tvoje, Jeruzaleme, postavili stražare. Ni danju ni 
noći, nikada neka ne šute.« (Iz 62,6). 

Iza crkve obilazi dugačak križni hodnik. Uzanj nalaze sc 
kapelice u kojima svakog jutra misi svaki svećenik- 
kartuzijanac. Iz tog hodnika ulazi se 1 u stanove otaca, u ćelije, 
jednokatne kućice s malim vrtom. Dolje se nalazi mali hodnik 
i radionica, te drvara, a gore sobica nazvana Ave Maria. Kad 
se god monah vrati u svoju ćeliju, klekne pred Gospin kip te 
izmoli jednu Zdravomariju. 

U kartuzijanskoj duhovnosti štovanje Majke Božje 
zauzima osobito važno mjesto. Kartuzijanci sve od prvih 
početaka svoga reda djetinjim pouzdanjem štuju svoju nebesku 
zaštitnicu, uvjereni da je najkraći put k Isusu po Manji, po 
kojoj je i došao k nama. 

Zato kartuzijanci počinju kanonski časoslov uvijek 
marijanskim  časoslovom, osim kompletorija, gdje čine 
obratno, tako da Gospom započinju dan i Gospom ga 
završavaju. Isto tako svakog dana drugi otac služi u ime 
samostana sv. Misu na čast presvetoj Djevici. Svećenik, koji 
će slijedećeg tjedna predmoliti zajedničke molitve, počinje 
svoju sedmicu subotom istom misom. 

Iz Ave Marije pođimo još u pravi monahov stan. Ondje on 
proživi veći dio svoga života. Tu je mjesto za molitvu - 
oratorij, ondje stol i priručna knjižnica, tamo opet krevet 1 
ormar za odijelo, tamo naročita kartuzijanska mala peć. Možda 
će se kome kućica za jednog čovjeka činiti raskoš. Ali taj će 
čovjek proboraviti u toj kući veći dio svoga života u njoj će 

živjeti 1 umrijeti. A čovjek tako treba društva. Tko ga se iz 
ljubavi prema Bogu odrekne, ali ne, da ga zaboravi, nego da za 
njega posreduje kod Boga, tome zaista ne smijemo spočitavati 
raskoš, koje bi se veći dio ljudi 1 te kako brzo i radosno 
odrekao, baš kao što je ni za kakvu plaću na svijetu ne bi htio 
zamijeniti onaj koji ima pustinjačko zvanje. 

Iz križnog hodnika dovodi kraći hodnik u samostansku 
blagovaonicu: Dugački, bijelim stolnjacima prekriveni stolovi. 
Iznad priorova stola visi golemo raspelo. Kartuzijanci blaguju 
zajedno jedino nedjeljom 1 blagdanom, inače jede svaki za 
sebe u svojoj ćeliji. Kod zajedničkog ručka jedan od njih 
glasno čita duhovno štivo. Hrana je dovoljna i ukusno 
pripremljena. Svatko dobije također bočicu vina. Doručak 
imaju samo braća samo kada nešto teško rade. Jedanput 
sedmično poste o kruhu i vodi. Tko ne uzmogne, mora moliti 
priora za oprost. Mesa osim riba, ne jedu nikada. 

Iznad blagovaonice nalazi se golema samostanska 
knjižnica. U njoj se nalaze djela većinom bogoslovnog 
sadržaja.  Kontemplativni život koji je jedino zvanje 
kartuzijasnskog monaha, traži od svećenika solidne temelje, 
osobito u dogmatici i Sv. Pismu. Već početnik kartuzijanskog 
života, sv. Bruno, bio je glasovit učenjak svoga vremena. Red 
koji izraste iz njegova korijena, daje Crkvi mnogo priznatih 
duhovnih pisaca. Osobito je bio poznat Dionizije Kartuzijanac, 
posljednji skolastik. 12. ožujka 1971. slavili smo 500- 
godišnjicu njegove smrti. 

Ludolf Saski utjecao je među drugima svojim »Životom 
Isusa Krista« na osnivača isusovačkog reda, velikog sv. 
Ignacija Lojolskog. U srednjem vijeku bio je poznati 
prethodnik izaslanice Srca Isusova Margarete Alacoque, Ivan 
Lansperg. Isto je tako poznat pisac »Života Marijina«, žički 
kar-tuzijanac, brat Filip. 

U naše su vrijeme poznati kartuzijanski pisci osobito 
Franjo Sal. Pollien, neko vrijeme također prior u Pleterju, čije 
je najpoznatije djelo »Vie _ interieure — simpilifiee« 
(Pojednostavljeni duhovni život) prevedeno u sve svjetske 
jezike te uživa u svijetu velik ugled. 

Njegov »Kontemplativni život« preveden je i na slovenski. 
Na slovenskom jeziku postoji i odlično djelo »Ljubav 1 tišina«, 
izašlo prije nekoliko godina u Trstu, od drugog kartuzijanskog 
pisca. »Manete in delictione mea« «Ostanite u mojoj ljubavi», 
izdao je prije rata slovenski »Glasnik Srca Isusova«. Svojim 
brojnim djelima poznat je također i kartuzijanac D.Augustin 
Guillerand. 

Iz križnog hodnika pođimo kraj lurdske spilje još prema 
groblju, koje je od sve četiri sirane okruženo križnim 
hodnikom Tu se penje visokim cipresama zasađen brežuljak. 
Kako u životu, tako je kartuzijanac jednostavan 1 u smrti, kad 
ga na dasci spuštaju u grob. Svi su grobovi jednaki. Iznad 
svakog diže se crni križ bez imena. Njihova su naime imena 
zapisana na nebesima. 


4. KARTUZIJANČEV DAN 


Usrcd noći, kad njihova braća i sestre u svijetu duboko 
spavaju, kad sile tame kuju neprijateljske nakane protiv Boga i 
čovjeka te mnogi lutaju putovima grijeha, javlja se zvono u 
pleterskoj kartuzijii. Kartuzijanci ustaju i kleče u svojim 
oratorijima, gdje Gospinim časoslovom počinju dan. 

U pola dvanaest zvono se ponovno javlja. Monasi jedan 
po jedan ostavljaju svoje ćelije i Žure u crkvu. Svuda 
naokolo gluha noć i šutnja. Milijuni zvijezda na nebu 
naviještaju Božju veličinu. »Radosno svijetle Njemu, koji ih je 
stvorio. To je naš Bog.« (Bar 3, 35, 36). 

A ina zemlji ne smije umuknuti njegova slava, Bijeli 
monasi na svojim su mjestina oko svetohraništa. Po njemu, s 
njime i u njemu koji će biti s nama u tišini naših svetohraništa 
sve dane do svršetka svijeta, molit će Oca za sebe i za svoju 
braću i sestre, žive i mrtve. 

Psalam za psalmom reda se prema jednostavnim 
napjevima gregorijanskog korala. Kako se na krilima ljubavi 
penje do neba duša u njima, kako stenje svjesna krivnje pred 
triput Svetim. Samo od Boga nadahnuti pjevač mogao ih je 
napisati. Tisućljeća već crpi čovječanstvo iz njihovih dubina i 
nikada ih neće iscrpsti. 

»Blago čovjeku, koji ne ide prema savjetima 
bezbožaca...« »Zašto se bune narodi i puci smišljaju zaludne 
osnove ... ?« »Bože moj, Bože moj, zašto si me ostavio... ?« 
»Smiluj mi se, Bože, po velikom rnilosrđdu svome ...« »lIz 
dubine vapijem tebi, Gospodine... « »Hvalite Gospodina s 
nebesa, hvalite ga na visinama...!« 

Jedanput tjedno mole u ćeliji također časoslov za mrtve. 
Duše u čistilištu tako su danas zaboravljene. Nestale su ispred 
očiju, nestale također iz srdaca. 

Oko pola dva ili pola tri poslije ponoći završavaju 
kartuzijanci svoj noćni časoslov sa »Anđeo Gospodnji«. 
Dugim tamnim hodnicima vraćaju se bijele prilike natrag u 
svoje ćelije. Tu izmole još kratak Gospin časoslov, zatim 
legnu na spavanje. 

Braća, koja nisu noću tako dugo u crkvi, osim 
nedjeljom i blagdanom, ustaju ujutro u pet sati, zatim 
slijedi jutarmja molitva, razmatranje te sv. misa. Iza mise 
izmole dio svoga časoslova u ćelijama. Zatim odu do jedanaest 
sati na posao na vrtove i voćnjake, u kuhinju i sirarmmicu, i u 
različite radionice. »Moli i radi« vrijedi i u kartuziji kao 
nepromjenljivo monaško pravilo. 

U jedanaest sati je ručak. U pola dva opet idu na posao 
do pet sati poslije podne. U pet je večera, razmatranje i 
večernja molitva. Sa »Anđeo Gospodnji« u šest sati dan je 
u kartuziji završen. Pun dan, pun život. 

Svećenici _ustaju četvrt prije šest. Nedjeljom i 
blagdanom dnevni je red za oce i braću isti. 

U šest sati pater opet kleči u svome oratoriju: marijanskim 
i kanonskim časoslovom prime (prvog sata molitve) počinje 
drugi dio svog dana. Zatim slijedi pola sata razmatranja. Samo 
pola sata? Jest, jer će cijeli dan proživljavati život razmatranja 
— hodati pred Gospodinom živom vjerom u njegovu istinsku 
prisutnost, u srdačnoj ljubavi prema njemu, koji je konačna 
sreća i mir naših srdaca. 

U sedam ostavlja monah ćeliju i ode u crkvu, gdje četvrt 
sata klanjanjem iskazuje počast euharistijskom Pustinjaku u 
svetohraništu. To klanjanje nije obavezno. Prema njemu će 
uvijek iznova preko dana hrliti njegove misli. U vjeri u nj, koji 
noć i dan živi među njima, naći će kartuzijanci snagu u teškim 
časovima samotnog života. I pustinjak ima svoje getcemanske 
časove, jedan više, drugi manje. 

Nitko, tko se odlučio poći za Isusom, nije pošteđen od njih. 
Kršćanstvo je vjera križa, put prema uskrsnom juiru ide kroz 
mrak Golgote. 

Slijedi zajednička pjevana misa, a zalim tihe mise u 
pojedinačnim kapelicama, na što se monasi opet vraćaju u 
svoje ćelije. 

Vrijeme do jedanaest sati posvećeno je studiju 1 ručnom 
radu za novake i tako zvane male profese, to jest one, koji još 
nemaju svečanih zavjeta. Svečani profesi sami određuju način 
svoga zaposlenja. Staro je pravilo, da ustraju samo oni, koji 
vjerno izvršuju svoj dnevni red, u kome gledaju izraz Božje 
volje, i koji nikada bez potrebe ne ostavljaju svoje ćelije. 

Samo će takvi zaista zavoljeti samoću, samo će takvi biti u 
njoj sretni i moći će si pored samoće stvoriti i za 
kartuzijanskog monaha tako neophodno potrebnu samoću 
duha i samoću srca u kojoj će sami živjeti sa svojim Bogom - 
tako će postati pravi kartuzijanci. 

»Kušajte i vidite, kako je sladak Gospodin!« On se prema 
onima, koji su poradi njega sve ostavili, ne da nadmašiti u 
velikodušnosti. Zato je poznato pravilo, da samoća stvara 
anđela ili životinje. Nije dovoljno da si se odrekao svega, 
ostaviti moraš i sama sebe, jer si sam najveća zapreka 
sjedinjenju s Njime, kojega toliko puta razočaramo svojom 
sebičnošću. »Kad bi znali dar Božji!« (Iv 4, 10). Povijest 
upropaštenih  kartuzijanskih zvanja jest povijest manjka 
velikodušnosti. 

U jedanaest monah moli šesti sat kanonskog i Gospina 
časoslova. Slijedi ručak i jedan sat odmora, dakako u ćeliji. 
Tada monah, bude li lijepo vrijeme, šeta u svom vrtiću, 
uređuje ćeliju, moli krunicu. Teško je zamisliti 
kartuzijanca bez krunice. 

U jedan sat mole deveti sat kanonskog i Gospinog 
časoslova, nakon toga slijedi studij i ručni rad u vrtu, u 
drvarnici, uz stolarsku klupu. 

U pola četiri moli večernju u čast Majci Božjoj, zatim 
večernju u crkvi. Kad se monah vrati u ćeliju, večera. 

Prava, doduše skromna večera uzima se od Uskrsa do 
Uzvišenja sv. Križa i kroz osmine Božića inače samo kruh i 
vino, odnosno sok ili mlijeko. Nakon kratkog odaha slijedi 
duhovno čitanje, ispit savjesti i priprava za sutrašnje 
razmatranje. 

U šest sati kartuzijanci četvrti puta izmole Anđeo 
Gospodnji, iza njega povečerje, kompletorij: »Tvoji anđeli, 

Gospodine, koji stanuju u tom domu, neka nas čuvaju u miru i 
tvoj blagoslov budi vazda nad nama.« 

Povečernjom u čast Majci Božjoj završili su 
kartuzijanci svoje molitve, završili dan, kako su ga njome 
počeli. Bruno se sa svojim prvim drugovima sav predao 
Gospinoj zaštiti, a njezinoj su se zaštiti kroz sva stoljeća 
predavali svi njegovi sinovi - pravo štovanje Gospe bilo je 
u kartuziji uvijek znak i zalog ustrajnosti do kraja. 

Sunce već pada prema Vinjem vrhu, od nekud tiho dolazi 
mrak. Dobar sat od Pleterja teče široka auto-cesta, kao cesta 
života. Noć i dan juri njome auto za autom. U čovječanstvu je 
velik nemir, čini se, kao da hoće pobjeći samo ispred sebe. 
Čovjek je bačen iz svoje orbite. A tako je malo potrebno za 
sreću. »Blago siromasima duhom« ... Možda je i u tome veliki 
dio tihog kartuzijanskog poslanstva: «Samo je jedno potrebno« 
(Lk 10, 42). 


5. OD ULAZA DO KONAČNE ODLUKE 


Tko se odluči da postane kartuzijanski svećenik, otac, taj 
će najprije tri mjeseca do 1. godine biti postulant. Već od 
zajedničkim vježbama, gdje nosi crni plašt. 

Kad prođe to vrijeme, zamoli postulant u kapitulu da ga 
prime u red, o čemu odlučuju monasi tajnim glasanjem. Ako je 
glasanje pozitivno, primi postulant redovničko odijelo, koje je 
u svemu jednako odijelu otaca, osim kapice koja je kraća i bez 
VIpca sa strane. Kod zajedničkih vježbi nosi novak preko svog 
odijela još širok crni plašt. Novak dobiva također novo ime 
kao znak, da ima biti nov čovjek, no to nije nužno. 

Novicijat traje dvije godine, ali se u drugoj godini počinje 
već dvogodišnji studij filozofije. Ako se novak odluči za 

privremene zavjete, iznova moli u kapitulu, da ih smije 
položiti, o čemu glasuju monasi. Ako je glasanje pozitivno, 
novak se u crkvi _obaveže zavjetima za tri godine, skine cmi 
plašt i novački habit, te ga zamijeni habitom monaha. 

U to vrijeme završi studij filozofije i počinje 7-godišnji 
studij tcolopije, a postoje i drugc mogućnosti da se uredi tok 
studija, te ostaje do kraja privremenih zavjeta pod vodstvom 
magistra novaka još 2. godine. Nakon tih triju godina zavjeti 
se obnavljaju za iduće dvije godine a nakon topa monah - ako 
je dostojan - pristupa k vječnim zavjetima koji ga obvezuju do 
smrti. 

Kad prođe vrijeme privremenih zavjeta, na ponovnu molbu 
te nakon glasanja u kapitulu položi mali profes u crkvi za 
vrijeme mise svečane zavjete, kojima se obveže da će do kraja 
života služiti Bogu u samoći kartuzijanskog života. 


Ulazak i novicijat 


Kad Bog zove... 

Bog zove na vrlo različite načine. Pouzdan znak poziva je 
ako netko u srcu osjeća Božji poziv predati se samo Njemu. 
Radi se o pozivu, ne o zapovijedi! Kao što se za brak moraju 
odlučiti oboje, tako je i za redovnički poziv potreban slobodan 
i velikodušni odgovor pozvanog. 


Kamo Bog zove? 

Mnogo njih se odluči slijediti Božji poziv u njegovu 
posebnu blizinu. To ne znači da ih Bog zaista poziva u 
kartuziju. Za kartuzijansko zvanje je potrebno da dotični 
osjeća čežnju za životom koji je potpuno posvećen molitvi i 
tišini, ili jasni iako često nerazumljiv poziv baš u kartuzijanski 
red. 

Odluka 
Za ulazak u samostan koji se najčešće događa bez ikakve 
prethodne sigurnosti osim one koju nam daje vjera, potrebna je 
prilična doza hrabrosti. Isus dozvoljava tu nesigurnost, jer želi 
da bi se odlučilo bez računa, jedino zbog Njega. A jedno je 
sigurno: nitko se nikad nije pokajao, ako je taj korak napravio 
iz ljubavi prema Bogu. 


Sposobnost 

Kandidat svakako mora biti vjernik, katolik s uređenim 
vjerskim životom i s bar osnovnom vjerskom izobrazbom. 
Nadalje, mora biti tjelesno i duševno zdrav, sposoban jednako 
za samotarski kao i za život u zajednici te spreman ispunjavati 
sve dužnosti koje mu nalažu njegovo zvanje i njegovi 
poglavari. 

Najvažnija od osobina, koja treba resiti kandidata, je 
sposobnost odmjerene i trijezne prosudbe. Osobe mlađe od 20 
i starije od 45 godina primamo tek iznimno. Pored gore 
navedenog, za monaha u klaustru je također potrebno: da ima 
dovoljno opće izobrazbe, potrebne za svećenički red; da ima 
sluh za pjevanje; te da pred ulaskom u novicijat stekne 
zadovoljavajuće znanje latinskog jezika. A najvažniji uvjet je: 
mora ljubiti Boga više nego sebe sama. 


Prijem 

Ako netko osjeća želju da bi se pobliže upoznao s našim 
načinom života, ima mogućnost da za par tjedana dijeli život s 
braćom ili ocima u ćeliji pod vodstvom magistra novaka. 
Posjet je moguć samo po prethodnom dogovoru s 
poglavarima, ako oni uvide da kandidat ima može bitno 
zvanje. Odluči li se za ulazak u red, o njegovom prijemu 
odlučuju magistar novaka i prior. Par dana nakon samog 

ulaska u red dobiva crni postulantski plašt i kapicu, koje nosi 
prilikom zajedničkih bogoslužnih časova. Postulatura traje 
najmanje 3 mjeseca, ali ne više od godinu dana. 

Zatim, ako je ustrajao u svojoj odluci, postulant u kapitulu 
moli da ga se primi ,na provjeru u monaškoj odjeći kao 
najponiznijeg slugu sviju". Tada zajednica tajnim glasanjem 
odlučuje o njegovu prijemu. No, konačna odluka je ipak u 
priorovoj nadležnosti. Zamolba i glasovanje ponavljaju se na 
svakom daljnjem stupnju monaškog odgoja. 


Novicijat 

U novicijatu, koji traje dvije godine, novak nosi bijelu 
monašku odjeću s kraćom kukuljicom dok kod zajedničkih 
časova nosi preko njih prebačen cri plašt. Iako do vječnih 
zavjeta zadržava u posjedu sve svoje vlasništvo, kod sebe u 
ćeliji nema ništa vlastitog, kako bi tako rnogao slijedili 
siromašnog Krista. Koncem prve godine novicijata braća sc 
moraju odlučiti ili za život konverza ili za život donata. 
Novaci oci započinju u drugoj godini teološki studij koji se, 
prilagođen našim uvjetima, odvija unutar samostana. 


Zavjete 

Po završetku novicijata monah daje zavjete postojanosli, 
poslušnosti i obraćenja naravi na tri godine. Monasi u klaustru 
ostaju u tom periodu pod vodstvom magistra novaka, braća 
pak sve do vječnih zavjeta. Nakon tih triju godina zavjeti se 
obnavljaju za iduće dvije godine, a nakon toga monah - ako je 
dostojan - pristupa k vječnim zavjetima koji ga obvezuju do 
smrti. Pravila kažu da osoba koja se zavjetima neopozivo 
obvezuje, ,neka najprije temeljito promisli, želi li se zaista 
zauvijek predati Bogu" (30,1). Iako se neopoziva javna obveza 
ostvaruje tek nakon sedam godina kušnje, dok u tijeku dvije 

godine novicijata novak može uvijek slobodno otići, ipak već 
na ulasku vrijede Isusove riječi: ,,Nitko, tko stavi ruku svoju 
na plug te se obazire natrag nije prikladan za kraljevstvo 
Božje." Ako bi netko stupio u red samo s namjerom da 
pokuša, time bi promašio bit kartuzije koja je u bezuvjetnom 
predanju samog sebe Bogu. 


6. KARTUZIJANKE 


Prije nekoliko godina poslala je čitateljica nekog našeg 
vjerskog časopisa uredniku pitanje, postoje li uz kartuzijance 
također i kartuzijanke. Urednik, koji dakako nije znao za njih, 
odgovori, da ih nema. Pa ipak, postoje i kartuzijanke, duhovne 
kćeri sv. Radegunde, koje su živjele najprije prema pravilima 
arlskog biskupa sv. Cezarija, pa su ih stoga i zvali cezarinke. 

Svet život, kojim su se odlikovali naši prvi oci, privuče ih, 
pa su zamolile generalni kapitul kartuzijanskog reda, da se 
smiju pridružiti tom redu. To je bilo učinjeno g. 1145. Pravila, 
koje je za njih prema nalogu generalnog kapitula sastavio bl. 
Ivan španjolski, prior kartuzije Montrieux, u glavnom su 
»Običaji« petoga priora Velike kartuzije, Guiga, koji su 
osnova kartuzijanskog zakonodavstva, ali ipak prilagođeni 
zahtjevima ženske naravi. 

Kartuzijanke se isto tako kao i kartuzijanci dijele na korne 
sestre, konverze i donate. Kartuzijanke - kore sestre sačuvale 
su do danas prastari crkveni običaj 1 štolu, kad koja od njih 
pjeva kod mise čitanje ili evanđelje kod jutrenje, ako nema 
svećenika. Osim svečanih zavjeta ima kod sestara još prastari 
običaj posvete djevica, a vanjski im je znak prsten i kruna. 
Posveta djevica traži dakako stvarno djevičanstvo, zato na 
primjer ne može udovica postati kod kartuzijanki korna sestra, 
no može postati obična sestra. 

Premda nikada nije bilo mnogo kartuzijanskih redovnica, 
ipak je Crkva dvije između njih, Rozolinu 1 Beatnicu, ubrojila 
među blažene. O solidnom i dubokom mističkom životu 
svjedoče - nažalost neobjavljena  - djela kartuzijanke Ane 
Graffon, (1581- 1641) Kartuzijanski red uvijek je posvećivao 
posebnu brigu svojim duhovnim kćerima. Još danas u svakom 
njihovu samostanu stoji kartuzijankama na službu za njihove 
duhovne potrebe barem jedan  kartuzijanc, koji stanuje u 
posebnoj zgradi uz njihov samostan. 


7. VODSTVO REDA 


Na čelu kartuzijanskog reda stoji prior Velike kartuzije 
koji je ujedno general svega reda. Njegov je naslov 
»reverendus pater - prečasni otac. On jedini ima u redu taj 
naslov. 

O. general nikada ne ostavlja Velike kartuzije, zato 
pretposljednji kartuzijanski general, D. Ferdinand Vidal, nije 
sudjelovao ni na drugom vatikanskom saboru. Zastupao ga je 
stalni zastupnik reda kod svete Stolice, generalni prokurator. 

Svake druge godine okupe se u Velikoj kartuziji na 
generalni kapitul svi kartuzijanski priori 1 vikari kartuzijanskih 
redovnica, da raspravljaju, kako se vrše pravila, kakva je 
disciplina u redu, a i o ostalim tekućim poslovima. 

Svi prisutni zajedno s 0. generalom moraju predati 
generalnom kapitulu ostavku. U redu zovemo to »petere 
misericoirdiam« - moliti smilovanje. Ali se osobito generalova 
ostavka rijetko primi. Generalni kapitul odredi također za 
svaku redovničku provinciju vizitatora, koji svake dvije 
godine u njegovo ime posjete sve kartuzije, saslušaju sve 
njihove stanovnike i izvješćuju o uspjehu vizitacije generalni 
kapitul. Generalnim kapitulima 1 vizitacijama duguje red u 

velikoj mjeri svoju vjernost prvobitnom duhu, jer baš ta dva 
običaja pomogli su sačuvati taj prvobini duh ili gdje je 
trebalo, obnoviti ga. 


8. KARTUZIJANCI U SLOVENIJI 
I ADRESA PLETERJA 


Već šezdeset godina nakon smrti Brune naselili su se 
kartuzijanci na slovenskom tlu. Prvu, žičku kartuziju osnova 
1160 god. štajerski pogranični knez Otokar. Poznata je postala 
osobito u vrijeme zapadnog raskola (1391——1410), kad je ona 
hila sjedište rimske obedijence. 

Njezin genera] bio je tada svetački D. Stjepan Macom, 
tajnik velike sv. Katarine Sienske. Na njezinu izričitu želju 
sNupio je u kartuzijanski red. U srednjem vijeku bio je vrlo 
poznat žički monah brat Filip, autor poznate poeme »Život 
Marijin«. 

Drugu kartuziju, u Jurkloštru kod Laškog, osnova 1196. g. 
koruški biskup Henrik. Njezin prior bio je neko vrijeme 
također talijanski kartuzijanac Odo, kojega je Crkva ubrojila 
među blažene. U toj je kartuziji našla posljednji počinak 
nesretna Veronika Desenička, druga žena Fridrika Celjskog. 

Treću kartuziju na slovenskom tlu, Bistru kod Vrhnike, 
osnova g. 1255. koruški vojvoda Bernard Spanheimovac. 

Poslednju kartuziju kod nas, Prijestolje Presvetog Trojstva- 
PPleterje, osnova g. 1403. najveći celjski knez Herman II. 

Turske navale, vrijeme protestantizma i reforme Josipa II. 
nisu poštedjele ni slovenskih kartuzija. Jedna za drugom 
utrmule su u našoj sredini te kuće molitve. Na nov život 
uskrsnulo je Pleterje, kad je kartuzijanski red na blagdan Srca 
Isusova g. 1899. ponovo otkupio ono, što je nekoć bilo 
njegovo. Prema kraju g. 1904., nekako pet stotina godina 

nakon prvog pleterskog samostana, bio je opet sagrađen novi. 
Od onda bijeli monasi svakog dana sedam puta pokleknu pred 
Onim, koji stvori nebo i zemlju i sve što postoji. klanjaju mu 
se te zahvaljuju, mole i prinose mu svoje tihe žrtve za sebe i za 
tebe, koji si možda to zaboravio. Čini se, da je njihov tihi dom 
na podnožju Gorjanaca, koji se upravo čudesno spasio od 
poplave drugog svjetskog rata, i danas čini jedinu kartuziju u 
slavenskom svijetu, a Providnost Božja sačuvala ju je za 
zvanja, koja dolaze i još će doći iz tog slavenskog svijeta. 


Na kraju za one koji žele kontaktirati sa kartuzijom Pleterje 
donosimo i adresu: 


Kartuzija Pleterje 
Drča 1, 8310 Šentjernej, Slovenija. 
telefonski broj fafsa: + 386 730 81 219 


e- mail: kartuzija.pleterje(»chartreuse.info. 
ZA KRAJ 


Možda te, moj nepoznati čitatelju, čitateljice, trnci prolaze 
kod ovog čitanja. U dvadesetom stoljeću, u vrijeme svemirskih 
letova i potrošačkog društva! Da, baš u to doba narkotika, 
neobuzdanog uživanja i očaja, postoji na svijetu još uvijek 
nekoliko zelenih otoka mira - nekoliko kartuzija, a jedna je baš 
današnji čovjek. Bez radija, bez. televizije, bez kina i zabava, 
bez... 

Pa ipak su posve normalni ljudi. Ljudi kao što si ti brate 
moj, i ti sestro. Jedan je bio jednostavan seljački sin, drugi 
rudar, treći zanatlija, onaj liječnik, onaj opet ima u džepu 
diplomu inženjera, jedan je bio svećenik, drugi već u kakvom 

drugom redu ili student, kojemu se smiješio život i zvao ga, 
ZVa0 ... 

A jednoć osjetili su u srcu glas Isusov: »Podi za mnom!« 
(ML. 9, 9) Ustali su i pošli. Neki su pokušali da se opru, da sc 
izgovaraju, da pobjegnu. Povijest proroka Jone nije se zbila 
samo jedanput. Ali je glas bio sve jači. Sad su ovdje i nije im 
žao. Kod nekih se glas nije više ponovio, Isus je kucao samo 
jedanput. »Evo stojim na vratima i kucam« (Otkriv. 3, 20). I 
loš: »O, kad biste danas poslušali njegov glas!« (Ps. 84, 7). A 
u knjizi Nasljeduj Krista stoji zapisano: »Boj se, da Isus ne 
prođe kraj tebe i više se ne vrati!« 

Čudnovata, nedokučiva je tajna život... 


DODATAK 

Kartuzijanski red je u drugoj polovici prošlog stoljeća 
studijski istraživao život i spise sv. Brune. Prva četiri teksta 
koja slijede su od sv. Brune dok za ostale to nije potpuno 
yigurno iako su se tradicionalno pripisivali svecu, zato smo i 
stavili naslov «Tekstovi iz kartuzijanske tradicije». Tekstove 
“mo preveli iz talijanskog izdanja antologije kartuzijanskih 
«utora u izdanju edizioni Paoline 1985. godine. 


I. Tekstovi iz kartuzijanske tradicije 


O dobroto 
(Sv.Bruno) 

Može li biti nešto bolje od Boga? Naprotiv koje bi dobro 
moglo bili izvan Boga samoga? Zbog toga sveta duša, sveta 
duša koja ima kakav predosjećaj neusporedivog dostojanstva, 
sjaja, ljepote tog Dobra zapaljena božanskom ljubavlju kliče: 
Duša mi je žedna Boga, Boga živoga o kada ću doći i lice 
Hašje gledati. (Ps 41,3). 

Od borbe prema miru 
(Sv.Bruno) 

Što misliš, dakle činiti, predragi prijatelju? Što drugo ako 
ne vjerovati božanskim savjetima, vjerovati istini koja ne 
može prevariti? Jer svima savjetuje govoreći: Dođite meni svi 
vi koji ste umorni i opterećeni i ja ću vas odmoriti (Mt 11,28). 

Nije li muka dosta nezahvalna i besplodna biti mučeni 
požudom, neprestano ožalošćeni brigama 1 zabrinutostima, 
strahovima i patnjama koje drzovite stvari rađaju? Koja veća 
težina od onoga što snizuje dušu sa uzvišenih visova njenog 
dostojanstva da tumara zemljom, na povredu svake 
pravednosti? 

Bježi brate moj, bježi, od svih tih bijeda i uznemiravanja, 
od ovoga uznemirenog svijeta vođen u siguran i smiren mir 
luke. 


Radost šutnje 
(Sv.Bruno) 

Samo oni koji su iskusili znaju koju korist i božansku 
radost daju šutnja i samoća ćelije onima koji ih ljube. Tu 
uistinu hrabri ljudi mogu ući u sebe koliko žele, tu boraviti, 
revno uzgajati sjeme kreposti i kušati s radošću plodove raja. 
Ovdje se zadobiva onaj pogled pun vedrine koji ranjava ljubav 
nebeskog zaručnika, čisto 1 bistro oko koje vidi Boga. Tu se 
preda radišnom mirovanju i ostaje se mirnim u djelu koje je 
potpuno mirovanje. Ovdje Bog daruje svojim atletama, zbog 
napora borbe, željenu nagradu: mir koji svijet ne poznaje | 
radost Duha Svetoga. 

Ključ i pečat 
(Sv.Bruno) 

Bog koji sve može, on sam piše u vašim srcima ne samo 

ljubav, nego i poznavanje njegovih svetih zakona. Uistinu s 

djelima vi pokazujete ono što ljubite i poznajete. Vi sa svakom 
razboritošću i gorljivošću ispunjate poslušnost koja je 
opsluživanje Božjih zapovjedi, ključ i pečat svake duhovne 
discipline. Poslušnost nije nikada odvojena od duboke 
poniznosti i velikog strpljenja. Uvijek je popraćena čistom 
ljubavlju Božjom i vjerodostojnim milosrđem. 


Oče u svjetlu tvoje Riječi 
(Sv.Bruno) 

Oče nije moja zasluga ako sam ljubio tvoj zakon i 
opsluživao tvoje zapovijedi, ako sam hodio daleko od svakog 
zlog puta i nisam se udaljio od tvojih sudova. Sve to je bio tvoj 
dar a ne moje djelo. Uistinu tvoja Riječ, to jest tvoj Sin, je bila 
svjetiljka putu moga duha i svjetlo mome srcu. 

On me je prosvijetlio i obasjao prve otkucaje moje ljubavi 
koji su sami bili tvoj dar a ne plod mojih napora. Gospodin 
Isus je bio svjetlo koje je vodilo prve korake moje volje 
pomoću svoje milosti tako da nije slabila nego jačala iz dana 
u dan te sam mogao ljubiti i opsluživati tvoj zakon. 

Tvoja Riječ je bila svjetlo mojim stazama jer nije darom 
svoje milosti obasjala samo početne korake moje volje nego 1 
naknadni rast u ljubavi i vjemosti tvojim propisima. I kao što 
se jednom čovjeku koji je u tami dadne svjetiljka kako bi vidio 
pdje hoditi da ne padne i ozlijedi se, tako i meni tvoja Riječ 
bijaše svjetlom na mom putu. 

Mogao sam obećati, potvrditi, učvrstiti na neopoziv način 
da ću čuvati u mome srcu tvoje pravedne odredbe. Znam da mi 
ova odluka ne bi bila moguća da me tvoja Riječ nije 
obasjavala svojim svjetlom. Daj mi, dakle, život po tvojoj 
Riječi, živjeti sukladno tvojoj Riječi i po zaslugama tvoga Sina 
daj da živim kreposno kako bih mogao ustrajati u onome što 
sam obećao. Amen. 

Nerazumnici 
(Sv.Bruno) 

Gospodin je sve smrtnike stvorio u svjetlu, kako bi po 
svojim zaslugama zadobili uzvišene radosti Neba. Sretan 
uistinu onaj koji neprestano drži duh usmjeren gore i bdije 
pazeći se od svakoga zla! Nije nesretan isto tako onaj koji se 
kaje za učinjeni grijeh i koji često oplakuje vlastite grijehe. 

Nažalost ljudi žive kao da neće morati umrijeti i kao da je 
Pakao isprazna bajka; dok nas iskustvo uči da se život 
okončava smrću i sv. Pismo potvrđuje paklene muke. Živi 
potpuno nesretno i bezumno onaj tko se ne boji tih muka, kada 
umre trpjeti će goruću vatru. Neka svi smrtnici tako dobro žive 
da nemaju razlog za strah od paklene močvare. 


Duhovne ljestve 
(Sv. Bruno) 

Kad bijah u nevolni zavapih Gospodinu i on me usliša... 
(Ps 120,1ss). Ovaj psalam i drugi četrnacst koji slijede nazvani 
su postepeni ili pjesme uzašašća jer predstavljaju 15 stepenica 
koje vjerna duša treba preći s radošću, nadom, vjerom i 
drugim krepostima kako bi uzašla Svetome nad svetima 
nebeskog Jeruzalema (...) 

Da Gospodin nije bio za nas... (Ps 124,1ss). Peta stepenica 
se sastoji u tome da duša pripisuje Bogu a ne sebi vjernost 
pristajanja njegovoj volji kojoj predanje ne mogu poljuljati ni 
gubljenja ni laskanja (...) 

Tko se uzda u Gospodina on je kao brdo Sion, ne pomiče 
se ostaje dovijeka ... (Ps 125,ss). Šesta stepenica sastoji se u 
tome da se duša uzdigne do točke da položi sve svoje 
povjerenje samo u Boga, bez da se više uzda u čovjeka. 

Psalmista potiče one koji ga slušaju, da imaju ovo potpuno 
povjerenje u Boga. 

Kad Gospodin vraćaše sužnjeve sionske bilo nam je ko da 
«nivamo. (Ps 126,1ss). Šesta stepenica je stanje onih koji su 
već prošli od ropstva na slobodu te se osjećaju utješeni i široka 
srca od punine radosti. Oni mole da zadobiju uvijek sve veću 
slobodu, budući da je moguće uvijek rasti u njoj. Pod 
ropstvom se podrazumijeva stanje onih koji služe Bogu zbog 
straha od kazne i zbog autoriteta koji zapovijeda. 

Ovo ropstvo se širi u slobodu kada su vjernici zapaljeni 
velikom božanskom ljubavlju, tako da služe Bogu ne više iz 
straha, nego jedino iz ljubavi, i bez ikakvih poteškoća. Služili 
bi mu i kad bi znali da grijeh ne bi bio kažnjen, kao što djeca 
spontano služe roditelje, bez da su primorani od bilo čega. 

Ako Gospodin kuće ne gradi uzalud se muče graditelji ... 
(Ps 127,1ss). Osma stepenica je ponizna briga da sc ne padne. 
Psalam naslovljen pjesma Salomnonova, nas opominje da ne 
pretpostavljamo da ne možemo ne pasti, nakon što smo 
zadobili slobodu, sjećajući nas da se uvijek podsjećamo kako 
je Salomon, usprkos njegove mudrosti nakon što je dobio dar 
prorokovanja pao u idolopoklonstvo, toliko više možemo pasti 
mi koji smo na puno nižem stupnju od njega. Zbog toga se 
trebamo uvijk bojati da ne padnemo, čuvajući u stalnoj 
poniznosti, u uvjerenju, da ako stojimo na nogama trebamo to 
zahvaliti jedino Gospodinu koji nas čuva (...) 

Iz dubine Gospodine vapijem tebi, Gospodine usliši moj 
glas ... (Ps 130, 1ss). U ovoj jedanaestoj stepenici se radi o 
vapaju prošnje kojim se trebaju obraćati Bogu oni koji su u 
progonstvu, da Gospodin usprkos njihovih grijeha, ne dopusti 
da propadnu. Oni bi propali kada bi se Bog htio osvrtati na 
njihove grijehe i kazniti ih. Nitko nije tako savršen da se u 
njemu ne mogu naći grijesi. Zato psalmista (...) kaže da je 

vapio Bogu kao ne bi pao, da se u njega uzdao, ne snagom 
svojih zasluga, nego jer je Gospodin dobar, učeći tako da 
stavimo svu svoju nadu ne u svoje kreposti nego u Božje 
milosrđe (...) 

Sad blagoslivljate Gospodina sve sluge Gospodnje ... (Ps 
134, 1ss). Petnaesta i posljednja stepenica sastoji se u tome da 
ne pripisujemo sebi nego Gospodinu zaslugu da smo mogli 
proći svih ovih 15 stepenica, i činiti dobra djela iz ljubavi 
prema Bogu, te živjeti na njegovu slavu i čast. 


Pjesma zaručnice 
(Sv.Bruno) 

Ti o Crkvo, slavi Gospodina i Boga, pogledom koji ga 
promatra kao Gospodina, slavi da budeš uistinu «Jeruzalem», 
to jest «izmirena» ...; taj mir je za Gospodina jako velika slava. 
Slavi ga također motreći ga kao svoga Boga i Stvoritelja; slavi 
da budeš uistinu «Sion», to jest motriteljica nebeskih stvari, 
motrenje koje je za Boga molitva slave kojoj se On jako 
raduje. Ponavljam, slavi Gospodina, tvoga Boga. 


Bezgrešna 
(Sv.Bruno) 

Gospodin gleda sa svog uzvišenog svetišta (Ps 102, 20), 
kada zahvaljujući svom utjelovljenju pohodi nas mlado sunce 
s visine (Lk 1,78), a točnije Gospodin je s nebesa pogledao na 
zemlju kada je sa svog prijestolja sišao u krilo Djevice. Ona je 
uistinu ona nepokvarena zemlja koju je Gospodin blagoslovio 
i koja je zbog toga slobodna od svake zaraze grijeha. Po Gospi 
smo mi upoznali put života i dobili obećanu Istinu, jer je ona 
zaslužila da Gospodin s nebesa pogleda zemlju. 

A zbog čega je pogleda? Da čuje jauke sužnjeva, da izbavi 
smrti predane (Ps 102, 21), vapaji onih koji su se zbog grijeha 

praroditelja nalazili u podzemlju (...) i onih koje je đavao 
vezao lancima grijeha. Uistinu, prvenstveno zbog toga je Krist 
došao na svijet: da bi izbavio mrtve iz podzemlja i oslobodio 
žive od lanaca grijeha. 


Pjesma muke 
(Sv.Bruno) 

Krist s nakanom slavi Boga glasom u svom djelovanju, ne 
odustajući od slavljenja niti u svojoj Muci u kojoj je na 
poseban način Bog proslavljen. U tijelu, on ustraje u 
slavljenju sve do savršene vječnosti; ustraje u tome bilo u 
prosperitetu bilo u protivštinama sve dok pa Bog ne dovede do 
potpuno savršene besmrtnosti. 


Voda, vino i kruh 
(Sv.Bruno) 

Euharistija je sakrament muke Kristove, a ne samo 
jednostavni znak i sjećanje na njega. (...) Katolička Crkva 
uistinu naziva kruh i vino posvećene prilike, ne zato što su 
uistinu kruh i vino, nego samo iz razloga njihove pojavnosti. 
Onaj koji je mogao sjediniti na osoban i neizreciv način svoju 
hožansku narav sa tijelom koje je uzeo u krilu Djevice Marije i 
koji će snagom svoje volje učiniti besmrtnima naša smrtna 
tjelesa, može promijeniti bit kruha i vina u bit svoga Tijela i 
svoje Krvi. 

Euharistijski kruh 1 vino su s pravom znakovi i otajstva — 
znakovi ne Njega nego nas — jer su u njima sadržane duboke 
stvari, bogate otajstvima. Kao što uistinu kruh, koji po posveti 
postaje Tijelo Kristovo, je načinjen od mnogih zma pšenice, 
smljevenih u žrvnju i povezani skupa vodom; kao vino koje se 
promijenilo u Krv, a nastalo je iz mnogo grozdova iscijeđenih 
u presi, i kao što su i kruh i vino plod napora ljudi koji su ih 

obrađivali, tako i mi rođeni smo na vjeru napornim radom 
onoga iko je propovijedao Božju riječ i mljeveni djelima 
pokore, postajemo samo jedno tijelo Kristovo po škropljenu 
krsnom vodom. Zbog toga apostol Pavao kaže: Mi iako mnogi, 
jedno smo tijelo u Kristu (Rim 12,5). 

Sakrament Euharistije je za nas znak i zalog nebeskog 
blaženstva, koje ćemo zadobiti ako ga dostojno primamo; zbog 
toga je nazvan i poputbina, ili hrana za naš put prema 
vječnosti. Voda koja se dodaje vinu, u slavljenju ovog 
sakramenta, mistično nas predstavlja: na način da voda bude 
sjedinjena s vinom, tako i mi po djelu Gospodinove Muke, 
sjedinjeni smo s Kristom za božansko posinjenje. 


Neprestano klicanje 
(Sv.Bruno) 

Tražeći Boga, posvećujući se kontemplaciji i to sa svim 
svojim srcem, oni koji su ostavili svaku brigu za dobra ovoga 
svijeta, žude za Bogom po kontemplaciji, žele i traže samo 
njega sa svom ljubavlju svoga srca; traže sa svom ljubavlju 
najveće tajne njegova Božanstva. (...) 

O pravednici kličite u radosti, i da bi mogli to činiti 
pjevajte Bogu, to jest slavite ga u kontemplaciji. Dajte se na 
kontemplativni život koji se sastoji u predanju molitvi i 
razmatranju Božjih tajni, ostavljajući sve zemaljsko. (...) 

U mojoj meditaciji ljubav koju sam već posjedovao počela 
je sve više rasti slično vatri koja se rasplamsava. (...) Slaviti ću 
ie kontemplirajući tvoje ime Gospodine, blagoslivljati ću te 
vječnim blagoslovom, to jest hvaliti ću te pohvalama 
kontemplativnog života koji traje u ovom vijeku i u onom 
budućem sukladno evanđeoskoj izreci: Marija je izabrala bolji 
dio i neće joj se oduzeti. Aktivni život traje samo dok iraje 
ovaj život. 

2. Pobožnost sv. Bruni, utemeljitelju kartuzijanaca 


pa svima onima koji se žele moliti svecu da ih zagovara kog 
Hogsa donosimo i molitvu koju moliti kao obični zaziv ili kroz 
devet dana kao devetnicu. Liturgijski spomendan sv. Brune se 
u slavi šestog listopada. 


Molitva: Bože, ti si pozvao sv. Brunu da ri služi u samoći. 
!4ljeli nam njegovim zagovorom da i u vrevi ovoga svijeta 
naše srce bude trajno kod tebe. Po Kristu Gospodinu našemu. 
izreći svoju nakanu i moliti 3 X Oče naš, Zdravo Marijo i 
Vava Ocu...). Amen. 

Sv. Bruno, začetnik kartuzijanskog života 





Velika Kartuzija u Francuskoj, kolijevka kartuzijanskog 
reda 





Braća u crkvi 





